जिले के 25 खिलाड़ियों का चयन
चांपा | छग क्रिकेट एसोसिएशन के तत्वावधान में जिला क्रिकेट एसोसिएशन जांजगीर चांपा द्वारा अंडर 19 के खिलाड़ियों का ट्रायल रविवार को भालेराय मैदान में किया गया, जिसमें जिले के 25 खिलाड़ियों का चयन किया गया।
जिला क्रिकेट एसोसिएशन जांजगीर चांपा के द्वारा अंडर 19क्रिकेट प्रतियोगिता के लिए रविवार 5 मार्च को ट्रायल प्रतियोगिता आयोजित की गई। प्रतियोगिता सुबह 8.30 बजे से प्रारंभ हुई। प्रतिस्पर्धा में शामिल होने के लिए 60 खिलाड़ी पहुंचे थे। खिलाड़ियों ने रायपुर तथा जिले के सलेक्टर्स की उपस्थिति में मैदान में 4 घंटे तक पसीना बहाया। प्रदर्शन के आधार पर क्रिकेट एसोसिएशन के सलेक्टरों के द्वारा आगामी टूर्नामेंट के लिए 25 खिलाड़ियों का चयन किया गया। जिला क्रिकेट एसोसिएशन के सचिव भिवेंद्र बहादुर ने कहा कि खिलाड़ी अपना लक्ष्य तय करें तथा कड़ी मेहनत करें अभी नए खिलाड़ियों के पास अवसर ज्यादा है। उन्होंने कहा कि पिछले वर्ष हमारी टीम ने सेमीफाइनल तक पहुंची थी। इस बार अवश्य फाइनल जीतेंगे जिसके लिए आप खूब प्रेक्टिस करें। उपाध्यक्ष धीरेंद्र बाजपेई ने कहा कि खेल में अनुशासन होना जरुरी है क्योंकि बिना अनुशासन के हम अपना बेस्ट प्रदर्शन नहीं कर सकते। अध्यक्ष पदमेश शर्मा ने कहा कि जब से सीएसएस को मान्यता मिली तब से संभावना और बढ़ गई है इसलिए खिलाड़ी ध्यान लगा के खेल पर ही फोकस करें। इससे पहले पुरुषोत्तम शर्मा, फैज अहमद ने खिलाड़ियों को वार्म अप कराया। इस अवसर पर श्याम स्वरूप सिंह, आदित्य सिंह, रूपेश थवाईत, असीम थापा, सत्यनारायण सोनी सहित अन्य पदाधिकारी माैजूद थे।
hne_Deva hin_Deva hin_Deva